El Conceyu Universitariu pol Asturianu (CUPA), organización independiente asturianista y universitaria na que participen alumnos, personal d'alministración y servicios y vieyos alumnos y que cunta con representación nel Claustru de la Universidá d'Uviéu, quier espresar la so felicitación a la Universidá d'Uviéu pola aprobación definitiva de los estudios. El CUPA espera que nel futuru los estudios  d'asturianu sigan ampliando'l so espaciu, aspirando la organización a la creación futura d'un Grau de llingua asturiana.  Amás, el CUPA, recuerda que ye'l momentu de crear, dientro de la Facultá de Filoloxía un Departamentu propiu pa la Filoloxía Asturiana, qu'anguaño ta representada namás con un grupu d'investigación, el Seminariu de Llingua Asturiana.